אין לבלבל עם אין לבלבל ערך זה עם הערך "עומר נודלמן".**עומר גולדמן-גרנות** (נולדה ב-4 במרץ 1989) היא שחקנית, במאית ותסריטאית ישראלית.

ביוגרפיה
--------

גולדמן נולדה וגדלה ברמת השרון.

היא בתו של נפתלי גרנות, לשעבר סגן-ראש "המוסד".

בוגרת תיכון אלון שבעיר הולדתה, במגמת תיאטרון. בשנים 2011–2013 למדה משחק בבית הספר למשחק של סמינר הקיבוצים, בשנים 2015–2017 השלימה את לימודיה לתואר ראשון בחינוך ותיאטרון באותו בית הספר, ובשנים 2018–2020 השלימה תואר שני בבית הספר לקולנוע וטלוויזיה ע"ש סטיב טיש באוניברסיטת תל אביב.

### סרבנית גיוס

היא חתומה על "מכתב השמיניסטים" המסרבים להתגייס לצבא בשל "פשעי המלחמה" שלטענתם צה"ל מבצע ביהודה ושומרון נגד האוכלוסייה הפלסטינית. בעקבות זאת, כסרבנית גיוס, ב-22 בספטמבר 2008 נידונה ל-19 ימים בכלא הצבאי. לאחר מכן נשפטה שוב לתקופת מאסר, ולבסוף שוחררה מצה"ל.

קריירה
------

### בטלוויזיה ובקולנוע

בשנת 2010 הנחתה פינה קבועה בתוכנית "דיבור חדיש", התוכנית ספגה הרבה ביקורת בגלל הדעות הפוליטיות של גולדמן וב-21 בפברואר 2010 פנתה ההנהגה הצעירה של מפלגת האיחוד הלאומי לשר התקשורת משה כחלון (ולגורמים נוספים, כגון הרמטכ"ל), בטענה על השתתפותה של עומר גולדמן, סרבנית גיוס, בפינה בתוכנית (שעסקה בתרבות מועדונים). בשנת 2011 השתתפה כחברת פאנל בתוכנית "הינשופים".

בנוסף, שיחקה גולדמן בכמה סרטי סטודנטים קצרים.

החל משנת 2014 משחקת בתפקיד ראשי בסדרה "שכונה", בתפקיד ויקי, כשהיא אף השתתפה כתסריטאית בחלק מהסדרה.

בשנת 2016 גילמה את עמליה בסרט "להציל את נטע". באותה שנה ביימה קליפ יחד עם אייל אלישע לשיר של אסף הרץ והבוג'ה.

בשנת 2018 שיחקה בסדרות "שלטון הצללים" ו"כפולים". באותה שנה שיחקה במיני סדרה "מעורבבים".

בשנת 2020 שיחקה בסדרה הנחלה בתפקיד אופק.

בשנת 2021, החלה לביים ולשחק בסדרת הנוער "פלמ"ח" בתפקיד לאה שלוסברג, חברת תנועת המרי העברי ולימים רעייתו של יצחק רבין. על בימויה בסדרה זכתה בפרס הטלוויזיה לילדים ולנוער לבימוי בסדרת דרמה לצד יהונתן בר אילן ונועה גוסקוב. באותה שנה, ביימה גם את הסדרה "האחיין שלי בנץ" בכאן חינוכית.

בשנת 2022 ביימה את עונתה השנייה של הסדרה "סקיי", שיצרו גיורא חמיצר ונועה פניני.

בדצמבר 2023 עלתה לאוויר הסדרה "מה הבעיה?" בבימויה. כמו כן, צפויים להתחיל צילומי הסדרה "כלא 400", עבורה גולדמן כתבה את התסריט.

בנוסף, גולדמן שימשה כבמאית נוספת בסדרות "מקיף מילאנו", "ספיידרז", "מדרסה" ו"לבד בבית".

### בתיאטרון

בתיאטרון אורנה פורת לילדים ולנוער שיחקה במחזה "בגן של ביאליק". בתיאטרון הערבי-עברי ביפו שיחקה במחזה "החדר".

### דיבוב

בשנת 2019 גולדמן דיבבה את הדמות נעמית אפעל במשחק פיפוש - האודישן של חברת גליוטין, ובשנת 2021 חזרה לגלם את דמותה של נעמית במשחק פיפוש החדש.

פילמוגרפיה
----------

| סדרה/סרט/הצגה | תפקיד |
| --- | --- |
| כפולים | שלי קרמר |
| שלטון הצללים | חמוטל שהם, תפקיד ראשי |
| הינשופים | חברת פאנל |
| דיבור חדיש | פינה קבועה |
| שכונה | ויקי בן דוד, תפקיד ראשי |
| להציל את נטע | תפקיד ראשי |
| החדר | תפקיד ראשי |
| בגן של ביאליק | תפקיד ראשי |
| מעורבבים | ויקי בן דוד, תפקיד ראשי |
| כפולה | אורחת |
| קסם של מפלצת | לי (דיבוב) |
| פלמח | לאה רבין |

חיים אישיים
-----------

ב-4 במרץ 2019 הציעה נישואין לבן זוגה אייל אלישע.

קישורים חיצוניים
----------------

ויקישיתוף מדיה וקבצים בנושא **עומר גולדמן** בוויקישיתוף
* עומר גולדמן, ברשת החברתית אינסטגרם
* עומר גולדמן, במיזם "אישים" לתיעוד היצירה הישראלית
* עומר גולדמן, במסד הנתונים הקולנועיים IMDb (באנגלית)
* עומר גולדמן, באתר "אידיבי", מאגר הידע העברי לקולנוע ישראלי ועולמי
* עומר ולדמן, שיר: **עוד על מוטיב אחותי שמתה**, באתר הארץ, 15 בדצמבר 2021

הערות שוליים
------------

1. ↑  יהושע בריינר‏, בתו של בכיר לשעבר במוסד סרבנית גיוס, באתר וואלה!‏, 23 בספטמבר 2018
2. ↑  משה אבוטבול, שלפה בעצמה: עומר גולדמן התארסה וחגגה כפול, באתר פרוגי, ‏1 בפברואר 2019

|  |  |  |
| --- | --- | --- |
| **הקודם**:**(פרס לא קיים)** | **פרס הטלוויזיה לילדים ולנוער – בימוי בסדרת דרמה**  **2021: יהונתן בר אילן, עומר גולדמן, נועה גוסקוב**  | **הבא**:**2022: לליב סיון, מיוחדת** |